钦定古今图书集成/明伦汇编/氏族典/第481卷 > 《凌迪知万姓统谱》 > 晏几道
## 钦定古今图书集成/明伦汇编/氏族典/第481卷 > 《凌迪知万姓统谱》 > 晏几道

按《江西通志》：“几道，字叔原，殊第七子。尝监颍昌许田
镇。能文章，善持论，尤工乐府。其《小山词》，清壮顿挫，见
者击节，以为有临淄公风。”黄庭坚为之序曰：“叔原固
人英也，仕宦连蹇，而不一傍贵人之门，家人寒饥，而
面有孺子之色。人百负之，终不疑其欺己。至其文上
掩屈骚，下者亦岂减桃叶团扇哉。”其为时所称如此